b'\n_START_ARTICLE_\nDublin\xc4\x8dani\n_START_SECTION_\nStil\n_START_PARAGRAPH_\nZgodbe so bile napisane v \xc4\x8dasu, ko sta bila irski nacionalizem in njihovo iskanje lastne identitete na vrhuncu, kar skozi hiperboli\xc4\x8dne dogodke in opise odseva tudi v likih, pri katerih pride do nenadnega spoznanja oziroma razsvetljenja. Pisatelj je hotel skozi pripovedne osebe povedati vse tisto, kar ga je iz domovine pognalo v tujino, kjer je pre\xc5\xbeivel ve\xc4\x8dino svojega \xc5\xbeivljenja. James Joyce je ve\xc4\x8dino knjige o Dublinu napisal v Trstu, kljub temu pa so njegovi opisi tako natan\xc4\x8dni in \xc5\xa1e danes dr\xc5\xbeijo, da jo lahko beremo z najnovej\xc5\xa1im zemljevidom irskega glavnega mesta v rokah._NEWLINE_Zbirko imamo lahko za do neke mere (avto)biografsko, saj glavni liki temeljijo na resni\xc4\x8dnih osebah. Za\xc4\x8detne zgodbe prvoosebno pripoveduje otrok, kaj kmalu pa se opazi jasna tridelna struktura zgodb. Razdeljene so v otro\xc5\xa1tvo \xe2\x80\x93 mladost/adolescenca \xcb\x9c\xe2\x80\x93 odraslost, potem se pa nadaljuje s starej\xc5\xa1imi ljudmi kot glavnimi liki, ki se potem pojavljajo tudi v nekaterih drugih, kasneje napisanih knjigah._NEWLINE_V zgodbah se zrcalijo vse prvine njegovega poznej\xc5\xa1ega sloga, torej eksperimentiranje s formo in jezikom, mnogoterost aluzij in referenc, \xc4\x8dasovna razdrobljenost pripovedi, odprti in dvoumni konci ter vse bolj o\xc4\x8ditna vpeljava subjektivne pripovedi, ki je bila tipi\xc4\x8dna joyceovska noviteta.'